Ляхаўка. У XIX ст.— засценак Забалацкай воласці Бабруйскага павета. У 1909 г. налічвалася 16 двароў, 102 жыхары, у 1962 г.— 55 двароў, 234 жыхары. Ёсць фельчарска-акушэрскі пункт, сельскі дом культуры, дзіцячы сад. У 1 км на паўднёвы захад ад вёскі размешчаны курганны могільнік — 42 насыпы вышынёй 1 — 1,5 м, дыяметрам 3 — 6 м. На будынку праўлення калгаса ўстаноўлена мемарыяльная дошка ў памяць аб шырокім партызанскім руху, які быў разгорнуты на тэрыторыі сельсавета ў гады Вялікай Айчыннай вайны.